laion/Wikipedia-Exotic huggingface dataset:
কেশারপাড় ইউনিয়ন

কেশারপাড় বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন। সেনবাগ উপজেলার উত্তর-পশ্চিমাংশে কেশারপাড় ইউনিয়নের অবস্থান। এ ইউনিয়নের উত্তর-পশ্চিমে ছাতারপাইয়া ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন ও অম্বরনগর ইউনিয়ন, দক্ষিণে অর্জুনতলা ইউনিয়ন, পূর্বে ডুমুরুয়া ইউনিয়ন এবং উত্তরে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত। কেশারপাড় ইউনিয়ন সেনবাগ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামসমূহ হল: কলেজ কানকিরহাট কলেজ মাদ্রাসা কানকিরহাট ফাজিল মাদ্রাসা কানকিরহাট নূরানী মাদ্রাসা ইটবাড়িয়া তা'লিমুল কুরআন নূরানী মাদ্রাসা জামিয়া ইসলামিয়া খাজুরিয়া মাদ্রাসা মাধ্যমিক বিদ্যালয় খাজুরিয়া আছিরা খাতুন উচ্চ বিদ্যালয় কানকিরহাট উচ্চ বিদ্যালয় কানকিরহাট উচ্চ বালিকা বিদ্যালয় কেশারপাড় উচ্চ বিদ্যালয় (বেসরকারি) প্রাথমিক বিদ্যালয় কানকিরহাট সরকারি প্রাথমিক বিদ্যালয় বীরকোট আতর ভুঁইয়া সরকারি প্রাথমিক বিদ্যালয় (১) আটিয়াবাড়ী সরকারি প্রাথমিক বিদ্যালয় ইটবাড়িয়া সরকারি প্রাথমিক বিদ্যালয় কালারাইতা সরকারি প্রাথমিক বিদ্যালয় কেশারপাড় সরকারি প্রাথমিক বিদ্যালয় খাজুরিয়া সরকারি প্রাথমিক বিদ্যালয় লেমুয়া সরকারি প্রাথমিক বিদ্যালয় খাজুরিয়া (সর্দারপাড়া) সরকারি প্রাথমিক বিদ্যালয় কিন্ডারগার্টেন কেশারপাড় আদর্শ কে.জি সোনার বাংলা একাডেমী শিশুমেলা কিন্ডারগার্টেন স্কুল মানব কল্যাণ একাডেমী উদয়ন শিশু একাডেমী নলেজ চাইল্ড একাডেমী খাজুরিয়া আইডিয়াল একাডেমী কেশারপাড় ইউনিয়নের প্রধান এবং একমাত্র যোগাযোগের পথ হল সড়কপথ। যোগাযোগের প্রধান বাহন সিএনজি চালিত অটোরিকশা। এছাড়া রিকশা, সাইকেলসহ বিভিন্ন প্রকার যানবাহন রয়েছে। দূরের যোগাযোগের মাধ্যম হচ্ছে বাস। এই ইউনিয়নের কানকির হাট বাজার থেকে প্রতিদিন ঢাকা ও চট্টগ্রামের অভিমূখে দূরপাল্লার বাস ছেড়ে যায়। কেশারপাড় ইউনিয়নে কোন নদী নেই। নোয়াখাল এর একটি প্রশাখা খাল এ ইউনিয়নের মধ্য দিয়ে প্রবাহিত হচ্ছে। কেশারপাড় ইউনিয়নের প্রধান ৩টি হাট-বাজার কানকিরহাট বাজার, খাজুরিয়া বাজার এবং দমদমা বাজার (কেশারপাড় বাজার)। কেশারপাড় দীঘি কলাবাড়ীয়া হরিণ ওয়ালা বাড়ী (কাদের সাহেবের বাড়ী) বর্তমান চেয়ারম্যান: আব্দুল হক। সেনবাগ উপজেলা সেনবাগ থানা নোয়াখালী জেলা ১. https://www.facebook.com/profile.php?id=100063647762888 https://kesharparup.noakhali.gov.bd/ kesharparup.noakhali.gov.bd https://kesharparup.noakhali.gov.bd/en/site/leaders/mTan-%E0%A6%AE%E0%A7%8B%E0%A6%83-%E0%A6%AC%E0%A7%87%E0%A6%B2%E0%A6%BE%E0%A6%B2-%E0%A6%AD%E0%A7%82%E0%A6%81%E0%A6%9E%E0%A6%BE। সংগ্রহের তারিখ ২০২৪-১০-০৬।  |শিরোনাম= অনুপস্থিত বা খালি (সাহায্য)
১৯৮৬ এশিয়া কাপ

১৯৮৬ এশিয়া কাপ (জন প্লেয়ার গোল্ডলিফ ট্রফি হিসাবেও পরিচিত) হলো এশিয়া কাপ ক্রিকেট প্রতিযোগিতার দ্বিতীয় আসর, যা ১৯৮৬ সালের ৩০ মার্চ হতে ৬ এপ্রিল সময়কালের মধ্যে শ্রীলঙ্কায় অনুষ্ঠিত হয়। ১৯৮৬ এশিয়া কাপ ছিলো রাউন্ড-রবিন পদ্ধতিতে অনুষ্ঠিত হওয়া প্রতিযোগিতা যেখানে প্রতিটি দল প্রতিটি দলের সাথে একবার করে মোকাবেলা করে এবং পয়েন্ট তালিকার শীর্ষস্থানীয় দুটি দল ফাইনালে মুখোমুখি হয়। পাকিস্তান দুটি খেলাতেই জয় লাভ করে ফাইনালে শ্রীলঙ্কার মুখোমুখি হয়। ফাইনালে পাকিস্তানকে পরাজিত করে শ্রীলঙ্কা তাদের প্রথম এশিয়া কাপের শিরোপা জয় করে। এশিয়া কাপ Cricinfo Asia Cup page Cricinfo. Retrieved on 14 September 2021 "John Player Gold Leaf Trophy (Asia Cup), 1985/86 Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২২-০৯-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "John Player Gold Leaf Trophy (Asia Cup), 1985/86 Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২২-০৯-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্রিকেট আর্কাইভে সিরিজের পাতা ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে (ইংরেজি)
টেড অ’বেকেট

এডওয়ার্ড ল্যাম্বার্ট (টেড) অ’বেকেট (ইংরেজি: Ted a'Beckett; জন্ম: ১১ আগস্ট, ১৯০৭ - মৃত্যু: ২ জুন, ১৯৮৯) ভিক্টোরিয়ার সেন্ট কিল্ডা ইস্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯২৮ থেকে ১৯৩২ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন ‘টেড’ ডাকনামে পরিচিত টেড অ’বেকেট। বিশিষ্ট আইনজীবী টমাস আর্চিবল্ড অ’বেকেট ও এডা মেরি অ’বেকেট দম্পতির তিন পুত্রসন্তানের মধ্যে তার অবস্থান ছিল দ্বিতীয়। দাদু স্যার টমাস অ’বেকেট বিচারক ছিলেন। মেলবোর্ন বিশ্ববিদ্যালয় থেকে আইনশাস্ত্রে অধ্যয়নশেষে ১৯২৭ সালে মেলবোর্নের ট্রিনিটি কলেজে ভর্তি হন। ঐখানে অবস্থানকালেই ক্রীড়াজগতে প্রবেশ করেন। গুরুতরভাবে আহত হবার পূর্বে ক্রিকেট ও অস্ট্রেলীয় রুলস ফুটবলে বিশ্ববিদ্যালয়ের পক্ষে খেলতেন তিনি। সমগ্র খেলোয়াড়ী জীবনে ভিক্টোরিয়ার সদস্যরূপে ৪৭টি প্রথম-শ্রেণীর ক্রিকেটে অংশ নিয়েছেন। ১৯২৮ থেকে ১৯৩২ সময়কালে অস্ট্রেলিয়ার পক্ষে চারটি টেস্টে অংশগ্রহণের সুযোগ হয় টেড অ’বেকেটের। ২৯ ডিসেম্বর, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে তার। পেশায় তিনি আইনজীবী ছিলেন। খেলা থেকে অবসরগ্রহণের পর টেড অ’বেকেট ক্রিকেট প্রশাসনে জড়িত হয়ে পড়েন। ভিক্টোরিয়া ক্রিকেট অ্যাসোসিয়েশনের সদস্য ছিলেন তিনি। ২ জুন, ১৯৮৯ তারিখে ৮২ বছর বয়সে ভিক্টোরিয়ার টারেং এলাকায় টেড অ’বেকেটের দেহাবসান ঘটে। "College Notes", The Fleur-de-Lys, vol. III, no. 29 (Oct. 1929): 3. বিল উডফুল শেফিল্ড শিল্ড ভিক্টোরিয়া ক্রিকেট দল অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে টেড অ’বেকেট (ইংরেজি) ক্রিকেটআর্কাইভে টেড অ’বেকেট (সদস্যতা প্রয়োজনীয়) (ইংরেজি)
মেজর জেনারেল

মেজর জেনারেল হল একটি সামরিক পদ যা অনেক দেশে ব্যবহৃত হয়। এটি সার্জেন্ট মেজর জেনারেল এর পুরানো পদ থেকে প্রাপ্ত হয়। শিরোনামে "সার্জেন্ট" এর অন্তর্ধান দৃশ্যত বিভ্রান্তিকর ব্যাখ্যা দেয়, যার মাধ্যমে একজন লেফটেন্যান্ট জেনারেল একজন প্রধান জেনারেলকে অতিক্রম করে এবং একজন প্রধান একজন লেফটেন্যান্টকে অতিক্রম করে। কমনওয়েলথ এবং মার্কিন যুক্তরাষ্ট্রের ডিভিশন (সামরিক) অধিনায়কের পদবী মেজর জেনারেল। কমনওয়েলথের মধ্যে, নৌবাহিনীর প্রধান জেনারেল, রিয়ার অ্যাডমিরাল এর সমতুল্য এবং একটি পৃথক র‍্যাঙ্ক কাঠামোর সাথে বিমান বাহিনীর প্রধান এর সমান এয়ার ভাইস মার্শাল এর সমতুল্য। পূর্ব ইউরোপ সহ বেশ কিছু দেশে মেজর জেনারেল, জেনারেল অফিসার থেকে সর্বাধিক সর্বনিম্ন, কোন ব্রিগেডিয়ার-গ্রেড পদ ছাড়াই সর্বনিম্ন। আফগান জাতীয় আর্মি তুরান জেনারেল অস্ট্রেলিয়ান আর্মি মেজর জেনারেল অস্ট্রেলিয়ান আর্মড ফোর্স জেনারেল মেজর বাংলাদেশ আর্মি মেজর জেনারেল ব্রাজিলিয়ান আর্মি জেনারেল ডি ব্রিগেডা কানাডিয়ান আর্মি মেজর জেনারেল কলম্বিয়ান আর্মি মেজর জেনারেল ক্রোয়েশিয়ান আর্মি জেনারেল বজনিক চেক আর্মি জেনারেল মেজর মিশরীয় আর্মি মেজর জেনারেল (আরবি: لواء) ইস্তোনিয়ান আর্মি কিন্ড্রাল মেজর ফিনিশ আর্মি কেনরালি মজুরি জর্জিয়ার সশস্ত্র বাহিনী გენერალ მაიორი জার্মান Bundeswehr Nationale Volksarmee of the GDR জেনারেল মেজর গ্রিক আর্মি ওয়াইপিওস্ট্রাটিগোস Υποστράτηγος ঘানা প্রতিরক্ষা বাহিনী মেজর জেনারেল ইন্ডিয়ান আর্মি মেজর জেনারেল ইন্দোনেশিয়ান আর্মি mayor jenderal ইরানীয়ান আর্মি sarlashkar-سرلشکر ইটালিয়ান আর্মি generale di divisione maggiore generale জাপান গ্রাউন্ড আত্মরক্ষা বাহিনী রিকোশোহো ম্যাসেডোনিয়া প্রজাতন্ত্রের সেনাবাহিনী Генерал мајор (general major) নরওয়েজিয়ান আর্মি জেনারেল মেজর রয়‍্যাল নেদারল্যান্ডস আর্মি generaal-majoor পাকিস্তান আর্মি মেজর জেনারেল ফিলিপাইন আর্মি মাগাট জেনারেল পোলিশ আর্মি জেনারেল ডাইভিজি পর্তুগিজ আর্মি মেজর জেনারেল রোমানিয়ান আর্মি জেনারেল মেজর সার্বিয়ান আর্মি Генерал-мајор স্পেনীশ আর্মি general de división সুইডিশ আর্মি জেনারেল মেজর সুইজ আর্ম ডিভিশনার রয়‍্যাল থাই আর্মি ফন ত্রি তুর্কি ভূমি বাহিনী Tümgeneral ইউ.কে (ব্রিটিশ) আর্মি মেজর জেনারেল ইউ.এস আর্মি মেজর জেনারেল U.S. Army মেজর জেনারেল (September 1959 to October 2014) ব্রাজিলিয়ান এয়ার ফোর্স (brigadeiro) রয়‍্যাল কানাডিয়ান এয়ার ফোর্স (ফরাসি: Major-général) চেক এয়ার ফোর্স (Generálmajor) রয়‍্যাল ডেনিশ এয়ার ফোর্স (জেনারেল মেজর) জর্জিয়ান এয়ার ফোর্স লুটওয়াফ (General-major) গ্রিস (Υποπτέραρχος) আইরিশ এয়ার কর্পস (Maor-ghinearál) জাপান এয়ার সেল্ফ ডিফেন্স ফোর্স (কুশুহু) রয়‍্যাল মালয়েশিয়ান এয়ার ফোর্স (Mejar Jeneral) ফিলিপিন্স পোল‍্যান্ড পর্তুগিজ এয়ার ফোর্স রোমানিয়ান এয়ার ফোর্স (General-maior) সার্বিয়ান এয়ার ফোর্স (Генерал-мајор) Ejército del Aire (general de división) সুইডিশ এয়ার ফোর্স (জেনারেল মেজর) তুর্কিশ এয়ার ফোর্স Tümgeneral ইউ.এস এয়ার ফোর্স মেজর জেনারেল স্প্যানিশ নৌবাহিনী মেরিনস (General de división) সুইডিশ উভগামী কর্পস (জেনারেল মেজর) ইউ.কে রয়াল মেরিন মার্কিন মেরিন কর্পস ইন্দোনেশিয়ান মেরিন কর্পস (mayor jenderal) Comparative military ranks Military unit MILITÄRISCHES STUDIENGLOSAR ENGLISCH Teil I, L – Z, Bundessprachenamt (Stand Januar 2001), page 742, definition: major general [MG].
মোনাকো ফুটবল ক্লাব

আসোসিয়েশন স্পোর্তিভ দে মোনাকো ফুটবল ক্লাব, সাধারণত আএস মোনাকো (উচ্চারণ: [ɑ ɛs mɔnako]), মোনাকো ফুটবল ক্লাব অথবা শুধুমাত্র মোনাকো নামেই অধিক পরিচিত, হল মোনাকোর একটি ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৪ সালে প্রতিষ্ঠিত হয়েছে। মোনাকো ফুটবল ক্লাব তাদের সকল হোম ম্যাচ মোনাকোর স্তাদ লুইস ২-এ খেলে থাকে; যার ধারণক্ষমতা হচ্ছে ১৮,৫২৩। বর্তমানে এই ক্লাবের ম্যানেজারের দায়িত্ব পালন করছেন লেওনার্দো জারদিম এবং সভাপতির দায়িত্ব পালন করছেন সাঈদ শাবান। ফরাসি আক্রমণভাগের খেলোয়াড় উইসাম বেন ইয়েদের এই ক্লাবের অধিনায়কের দায়িত্ব পালন করছেন। যদিও এই ক্লাবটি মোনাকোভিত্তিক ক্লাব, তবুও এটি ফরাসি লীগ পদ্ধতির অধীনে ফরাসি লীগে খেলে। মোনাকো হচ্ছে ফরাসি ফুটবলের অন্যতম সেরা ক্লাব, যারা এপর্যন্ত ৮টি লীগ ট্রফি এবং ৫টি কুপ দে ফ্রান্স ট্রফি জয়লাভ করেছে। এছাড়াও মোনাকো ইউরোপীয় ফুটবলেও প্রতিযোগিতা করেছে যেখানে তারা ১৯৯২ সালের উয়েফা কাপ উইনার্স কাপের এবং ২০০৪ সালের উয়েফা চ্যাম্পিয়নস লীগের রানার-আপ ছিল। মোনাকোর ঐতিহ্যবাহী রঙ হচ্ছে লাল এবং সাদা, এবং এজন্যই ক্লাবটি লেস রুগেস এত ব্লাঙ্কস (লাল এবং সাদা) নামে পরিচিত। মোনাকো ইউরোপীয়ান ক্লাব অ্যাসোসিয়েশনের এক অন্যতম সদস্য। ২০১১ সালের ডিসেম্বর মাসে, এই ক্লাবের দুই-তৃতীয়াংশ রুশ মহাধনাঢ্য ব্যক্তি দিমিত্রি বাইবোলোভলেভর অধীনস্থ একাতেরিনা বাইবোলোভলেভ ট্রাস্টের কাছে বিক্রয় করে দেওয়া হয়। বাইবোলোভলেভের অর্থনৈতিক সাহায্যের ফলে, ক্লাবটি পুনরায় লীগ ১ ফিরে আসে এবং প্রথম লীগ জয়ের ১৭ বছর পর ২০১৬–১৭ লীগ ১ মৌসুমে পুনরায় লীগ জয়লাভ করতে সক্ষম হয়। Conn, David। "Monaco have plenty of money and ambition but not many supporters"। The Guardian।  "The origins (1919–1930)"। AS Monaco FC। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৩।  "Russian billionaire Dmitry Rybolovlev takes over Monaco"। BBC Sport। ২৩ ডিসেম্বর ২০১১। সংগ্রহের তারিখ ২ এপ্রিল ২০১৪।  উইকিমিডিয়া কমন্সে মোনাকো ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট টেমপ্লেট:AS Monaco FC টেমপ্লেট:Ligue 1
প্রলয়োল্লাস

প্রলয়োল্লাস হল ১৯২১ সালে রচিত একটি দাদরা তালের বিদ্রোহাত্মক বাংলা গান, যা এর প্রথম চরণ তোরা সব জয়ধ্বনী কর নামেও পরিচিত। গানটির রচয়িতা এবং সুরকার ছিলেন বাংলাদেশের জাতীয় কবি কাজী নজরুল ইসলাম। ১৯২২ সালে প্রকাশিত নজরুলের প্রথম কাব্যগ্রন্থ অগ্নিবীণায় এটি প্রকাশিত হয়। তোরা সব জয়ধ্বনী কর! তোরা সব জয়ধ্বনী কর! ঐ নতুনের কেতন ওরে কাল- বোশেখীর ঝড়। তোরা সব জয়ধ্বনী কর! তোরা সব জয়ধ্বনী কর! আসছে এবার অনাগত প্রলয়-নেশার নৃত্য পাগল সিন্ধুপারের সিংহ- দ্বারে ধমক হেনে ভাংল আগল। মৃত্যু- গহন অন্ধ-কুপে মহাকালের চন্ড- রূপে- ধুম-ধুপে বজ্র-শিখার মশাল জ্বেলে আসছে ভয়ংকর- ওরে ঐ হাসছে ভয়ংকর। তোরা সব জয়ধ্বনী কর! তোরা সব জয়ধ্বনী কর! দ্বাদশ রবির বহ্নি-জ্বালা ভয়াল তাহার নয়ন- কটায়, দিগন্তরের কাঁদন লুটায় পিঞ্জল তার ত্রস্ত জটায়। বিন্দু তাহার নয়ন জলে সপ্ত মহাসিন্ধু দলে কপোল-তলে। বিশ্ব-মায়ের আসন তারি বিপুল বাহুর' পর- হাঁকে ঐ "জয় প্রলয়ংকর!" তোরা সব জয়ধ্বনী কর! তোরা সব জয়ধ্বনী কর! মাভৈঃ, মাভৈঃ! জগৎ জুড়ে প্রলয় এবার ঘনিয়ে আসে। জরায় মরা মুমুর্ষদের প্রান-লুকানো ঐ বিনাশে। এবার মহা নিশার শেষে আসবে উষা অরুণ হেসে করুণ বেশে। দিগম্বরের জটায় লুটায় শিশু চাঁদের কর, আলো তার ভরবে এবার ঘর! তোরা সব জয়ধ্বনী কর! তোরা সব জয়ধ্বনী কর! হুদা, মুহম্মদ নূরুল (১৯৮৬)। Flaming Flower: Poets' Response to the Emergence of Bangladesh (১ম সংস্করণ)। ঢাকা: বাংলা একাডেমি। পৃষ্ঠা ১৮৯।  Langley, Winston E. (২০০৯)। "Introduction"। Kazi Nazrul Islam The Voice of Poetry and the Struggle for Human Wholeness। ঢাকা: নজরুল ইনস্টিটিউট। পৃষ্ঠা ১২। আইএসবিএন 984-555-384-2।  Culturopedia.com। "Kazi Nazrul Islam"। www.culturopedia.com। ২০১৬-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "Kazi Nazrul Islam: The Rebel Poet"। ইন্ডিয়া ফ্যাক্টস (ইংরেজি ভাষায়)। ২০১৪-০৮-১৫। সংগ্রহের তারিখ ২০১৭-০৩-২২।  "The rebel poet"। দ্য ডেইলি স্টার (ইংরেজি ভাষায়)। ২০১০-০৯-০৬। সংগ্রহের তারিখ ২০১৭-০৩-২২।  Khan, Mamunur Rahman। "তোরা সব জয়ধ্বনি কর"। nazrulgeeti.org (ইংরেজি ভাষায়)। ২০১৭-০৩-১২ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "কাজী নজরুল ইসলাম-এর লেখা 'প্রলয়োল্লাস'"। বাংলা কবিতা (ইংরেজি ভাষায়)। সংগ্রহের তারিখ ২০১৭-০৩-২২।  "প্রলয়োল্লাস"। dukhumiah.blogspot.de। সংগ্রহের তারিখ ২০১৭-০৩-২২।  কাজী নজরুল ইসলাম প্রবেশদ্বার কবির চৌধুরী কর্তৃক প্রলয়োল্লাস কবিতার ইংরেজি অনুবাদ
ডেবরা কার

ডেবরা জেন কার-ট্রিমার, সিবিই (ইংরেজি: Deborah Jane Kerr-Trimmer; জন্ম: ৩০ সেপ্টেম্বর ১৯২১ - ১৬ অক্টোবর ২০০৭) ছিলেন একজন স্কটিশ অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করতেন। কর্মজীবনে তিনি ছয়বার একাডেমি পুরস্কারের মনোনয়ন লাভ করেছেন, যা কোন পুরস্কার না জিতে শ্রেষ্ঠ অভিনেত্রী বিভাগে সর্বাধিক মনোনয়নের রেকর্ড। তিনি সঙ্গীতধর্মী চলচ্চিত্র দ্য কিং অ্যান্ড আই (১৯৫৬)-এ অ্যানা লেওনোওয়েন্স চরিত্রে তার কাজের জন্য গোল্ডেন গ্লোব পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার জয় করেন। ১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাকে একাডেমি সম্মানসূচক পুরস্কার প্রদান করা হয়। তার অভিনীত উল্লেখযোগ্য চলচ্চিত্রসমূহ হল কু ভাদিস (১৯৫১), ফ্রম হিয়ার টু ইটার্নিটি (১৯৫৩), অ্যান অ্যফেয়ার টু রিমেম্বার (১৯৫৭), হেভেন নোস, মিস্টার অ্যালিসন (১৯৫৭), দি ইনোসেন্টস (১৯৬১), ব্ল্যাক নার্সিসাস (১৯৪৭), কিং সলোমন্‌স মাইন্স (১৯৫০), দ্য লাইফ অ্যান্ড ডেথ অব কর্নেল ব্লিম্প (১৯৪৩), দ্য সানডোহার্স (১৯৬০) এবং সেপারেট টেবলস্‌ (১৯৫৮)। "Deborah Kerr"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৮।  "British actress Kerr dies at 86"। বিবিসি নিউজ (ইংরেজি ভাষায়)। ১৮ অক্টোবর ২০০৭। সংগ্রহের তারিখ ৩০ সেপ্টেম্বর ২০১৮।  উইকিমিডিয়া কমন্সে ডেবরা কার সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ডেবরা কার (ইংরেজি) ইন্টারনেট মুভি ডেটাবেজে ডেবরা কার  (ইংরেজি) টার্নার ক্লাসিক মুভিজ ডেটাবেজে ডেবরা কার (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে ডেবরা কার
জর্জ ব্যানক্রফ্‌ট (অভিনেতা)

জর্জ ব্যানক্রফ্‌ট (ইংরেজি: George Bancroft; জন্ম: ৩০ সেপ্টেম্বর ১৮৮২ - ২ অক্টোবর ১৯৫৬) ছিলেন একজন মার্কিন চলচ্চিত্র অভিনেতা। ১৯২৫ সাল থেকে ১৯৫৬ সাল পর্যন্ত তার কর্মজীবনের ব্যপ্তি ছিল ত্রিশ বছরের অধিক। এই সময়ে তিনি অসংখ্য চলচ্চিত্রে হলিউডের অন্যতম তারকাদের সাথে অভিনয় করেছেন। তিনি থান্ডারবোল্ট (১৯২৯) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল দ্য উল্‌ফ অব ওয়াল স্ট্রিট (১৯২৯), প্যারামাউন্ট অন প্যারেড (১৯৩০), ব্লাড মানি (১৯৩৩), মিস্টার ডিডস গোজ টু টাউন (১৯৩৬) এবং অ্যাঞ্জেলস উইথ ডার্টি ফেসেস (১৯৩৮)। জর্জ ব্যানক্রফ্‌ট ১৮৮২ সালের ৩০শে সেপ্টেম্বর পেন্সিলভেনিয়ার ফিলাডেলফিয়ায় জন্মগ্রহণ করেন। তিনি ম্যারিল্যান্ডের পোর্ট ডেপোজিটের টমস ইনস্টিটিউটে পড়াশোনা করেন। "Silent Era : People"। সাইলেন্ট এরা (ইংরেজি ভাষায়)। সংগ্রহের তারিখ ৩০ সেপ্টেম্বর ২০১৮।  ক্যাচমার, জর্জ এ. (২০০৯)। A Biographical Dictionary of Silent Film Western Actors and Actresses (ইংরেজি ভাষায়)। ম্যাকফারল্যান্ড। আইএসবিএন 9781476609058। সংগ্রহের তারিখ ৩০ সেপ্টেম্বর ২০১৮।  উইকিমিডিয়া কমন্সে জর্জ ব্যানক্রফ্‌ট (অভিনেতা) সংক্রান্ত মিডিয়া রয়েছে। অলমুভিতে জর্জ ব্যানক্রফ্‌ট ইন্টারনেট ব্রডওয়ে ডেটাবেজে জর্জ ব্যানক্রফ্‌ট (ইংরেজি) ইন্টারনেট মুভি ডেটাবেজে জর্জ ব্যানক্রফ্‌ট  (ইংরেজি) ফাইন্ড এ গ্রেইভে জর্জ ব্যানক্রফ্‌ট  (ইংরেজি)
তনুশ্রী দত্ত

তনুশ্রী দত্ত (জন্ম: ১৯ মার্চ ১৯৮৪) একজন ভারতীয় সাবেক মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন। ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন। তানুশ্রী দত্ত জন্মগ্রহণ করেন ভারতের ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুনে জুনিয়র কলেজে লেখাপড়া করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত-ও একজন অভিনেত্রী ও মডেল। ২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন। ২০০৫ সালে তার বলিউডে আত্মপ্রকাশ ঘটে, চকলেট এবং আশিক বানায় আপনে চলচ্চিতে অভিনয়ের মাধ্যমে। আশিক বানায়া আপনে চলচ্চিটি বক্স অফিসে ব্যর্থতা ছিল কিন্তু এর সঙ্গীত অল টাইম ব্লকবাস্টার রেকর্ড করেছিল। মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয় করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল। Soumyadipta Banerjee (১২ ফেব্রুয়ারি ২০১০)। "If Kareena can do it, why not me: Tanushree Dutta"। Daily News and Analysis। সংগ্রহের তারিখ ১৪ ফেব্রুয়ারি ২০১০।  "Tanushree At The Miss Universe 2004"। Times of India। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১০।  Piali Banerjee (২৭ মার্চ ২০০৪)। "Tanushree Crowned Ponds Femina Miss India"। Times of India। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১০।  The Quint (২০১৮-০৯-২৬), It Doesn’t Matter When Someone Is Speaking Out: Tanushree on Nana | The Quint, সংগ্রহের তারিখ ২০১৮-০৯-২৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tanushree Dutta"। IMDb।  উইকিমিডিয়া কমন্সে তনুশ্রী দত্ত সংক্রান্ত মিডিয়া রয়েছে। ইন্টারনেট মুভি ডেটাবেজে তনুশ্রী দত্ত (ইংরেজি)
জান্নাতুল ফেরদৌস ঐশী

জান্নাতুল ফেরদৌস ঐশী (জন্ম ২৭ আগস্ট ২০০০) হচ্ছেন একজন বাংলাদেশী মডেল, অভিনেত্রী এবং সুন্দরী প্রতিযোগিতা মিস বাংলাদেশ ২০১৮-এর মুকুটধারী। তিনি ৮ ই ডিসেম্বর ২০১৮ সালে চীনের সানইয়ায় অনুষ্ঠিত মিস ওয়ার্ল্ড ২০১৮-এ বাংলাদেশের প্রতিনিধিত্ব করেন এবং ১১৮ প্রতিযোগীর মধ্যে থেকে শীর্ষ ৩০-এ স্থান পান। ঐশী ২৭ আগস্ট ২০০০ সালে বরিশাল বিভাগের পিরোজপুর জেলার মাটিভাঙা গ্রামে জন্মগ্রহণ করেন। তিনি ২০১৮ সালে বিজ্ঞান বিভাগ থেকে উচ্চ মাধ্যমিক সম্পন্ন করেন মাটিভাঙ্গা ডিগ্রি কলেজ থেকে। দুই বোনের মধ্যে তিনি ছোট। বাবা জনাব আঃ হাই একজন সমাজকর্মী, মা জনাব আফরোজা হোসনে আরা একজন শিক্ষিকা এবং তার বড় বোন শশী একজন ছাত্রী। ২০১৮ সালের ৩০ সেপ্টেম্বরে ঢাকায় আয়োজিত “মিস ওয়ার্ল্ড বাংলাদেশ-২০১৮” এর চূড়ান্ত পর্বে বিজয়ী হিসেবে জান্নাতুল ফেরদৌস ঐশীর নাম ঘোষণা করা হয়। এই প্রতিযোগিতায় দেশজুড়ে প্রায় ৩০,০০০ প্রতিযোগী অংশ নিয়েছিল। এই শিরোনাম অর্জনের পর ঐশী মিস ওয়ার্ল্ড ২০১৮-এ অংশ নেন। চীনের সানায় মিস ওয়ার্ল্ড ২০১৮-এর ৬৮তম সংস্করণে, ষষ্ঠ গ্রুপে ঐশীকে বিজয়ী ঘোষণা করা হয়, ঐশী এই গ্রুপে হেড-টু-হেড চ্যালেঞ্জে মানুষের ভোটে ছয় প্রতিযোগীর মধ্যে বিজয়ী হন। তার দলের অন্য প্রতিযোগীরা ছিলেন চীন, ব্রিটিশ ভার্জিন দ্বীপপুঞ্জ, ডেনমার্ক, ব্রাজিল এবং আয়ারল্যান্ডের। চূড়ান্ত পর্বের হেড-টু-হেড চ্যালেঞ্জে তাঁকে তিন বিচারকের (স্টেফানি ডেল ভেল, মানুশি ছিল্লার, মেগান ইয়াং) সবাই বেঁচে নেন, এতে তিনি মিস নাইজেরিয়াকে হারান, এর ফলে ঐশী ১১৮ প্রতিযোগীর মধ্যে থেকে শীর্ষ ৩০-এ স্থান পান। "এবার মিস ওয়ার্ল্ড বাংলাদেশ হলেন ঐশী"। banglanews24.com। ১ অক্টোবর ২০১৮। সংগ্রহের তারিখ ১৬ জুন ২০২৪।  "কে এই জান্নাতুল ফেরদৌস ঐশী?"।  হোসেন, মাহতাব (১ অক্টোবর ২০১৮)। "মিস ওয়ার্ল্ড বাংলাদেশ জান্নাতুল ফেরদৌস ঐশী"। দৈনিক কালের কণ্ঠ। সংগ্রহের তারিখ ১৫ অক্টোবর ২০১৮।  ইন্সটাগ্রামে জান্নাতুল ফেরদৌস ঐশী ফেসবুকে জান্নাতুল ফেরদৌস ঐশী ইন্টারনেট মুভি ডেটাবেজে জান্নাতুল ফেরদৌস ঐশী (ইংরেজি)
তাবাস্সুম ফেরদৌস শাওন

তাবাস্সুম ফেরদৌস শাওন (জন্ম: ১৭ জুন ১৯৭৯) একজন বাংলাদেশী মডেল এবং সুন্দরী প্রতিযোগিতা মিস বাংলাদেশ ২০০১-এর মুকুটধারী। তিনি ১৬ নভেম্বর ২০০১ সালে দক্ষিণ আফ্রিকা র সান সিটি তে অনুষ্ঠিত ৫১তম মিস ওয়ার্ল্ড সুন্দরী প্রতিযোগিতায় বাংলাদেশ এর প্রতিনিধিত্ব করেন। শাওন স্থানীয় ট্যাবলয়েড মানবজমিন (পত্রিকা) এবং লন্ডন লিংক প্রমোশন মিস বাংলাদেশ হিসাবে নির্বাচিত হয়েছিল। Beauty contest ওয়েব্যাক মেশিনে আর্কাইভকৃত ২৫ অক্টোবর ২০১২ তারিখে, The Independent (Bangladesh), 2001-10-21, accessed on 2009-04-04 টেমপ্লেট:মিস ওয়ার্ল্ড ২০০১-এর প্রতিনিধি
আন্তর্জাতিক প্রবীণ দিবস

আন্তর্জাতিক প্রবীণ দিবস প্রতি বছরের ১ অক্টোবর পালন করা হয়। জাতিসংঘ আন্তর্জাতিকভাবে দিবসটি প্রতিবছর ১ অক্টোবর পালনের সিদ্ধান্ত নেয় ১৯৯০ সালে। প্রবীণদের সুরক্ষা এবং অধিকার নিশ্চিতের পাশাপাশি বার্ধক্যের সমস্যা ও প্রতিকারের বিষয়ে বিশ্বব্যাপী গণসচেতনতা সৃষ্টির লক্ষ্যে ১৯৯১ সাল থেকে এ দিবসটি পালন করা শুরু হয়। ২০১৯ সালের প্রতিপাদ্য- বয়সের সমতার পথে যাত্রা
মুন্সি

মুন্সি হচ্ছে বাঙালি মুসলমানদের প্রচিন একটি উপধি। যতদূর জানা যায়, এটি মুগল সম্রাটদের আমলে এই উপাধির প্রচলন শুরু হয়। মোগল আমলে বাদশাহদের রাজদরবারে বাদশার সচিবিয় কর্মকাণ্ড লিপিবদ্ধ করার কাজে নিয়োজিত ব্যক্তিকে মুন্সি বলা হতো। তাকে মুন্সি বা মুন্সিজী নামে ডাকা হতো। তিনি বাদশাহের দাপ্তরিক যাবতীয় কাজ বা হিসাব লিপিবদ্ধ করতেন। পরবর্তীতে ইংরেজ আমালে ইংরেজদের অধিনে যে সব শিক্ষিত মুসলমান তাদের দাপ্তরিক কাজ, বিশেষ করে লেখালেখির কাজ করতো, তাদেরকে মুন্সিজী নামে ডাকা হতো। বর্তমানে সরকারের সচিবালয় বা জেলা প্রশাককের কার্যালয়ে মুন্সিখানা নামে একটা সেল আছে, যেখানে আগ্নেয়াস্ত্রের লাইসেন্স প্রদান ও নবায়নের কাজ করা হয়ে থাকে।
ফিলিপ নোয়ারে

ফিলিপ নোয়ারে (ফরাসি উচ্চারণ: ​[filip nwaʁɛ]; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে সিনেমা পারাদিসো (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি ল্য ভিও ফুসিল (১৯৭৫) ও লা ভি এ রিঁ দুত্র্‌ (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন। নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি ম্যাকবেথ ও দ্য ম্যারিজ অব ফিগারো সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন। নোয়ারের চলচ্চিত্রে অভিষেক হয় জিজি চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার লা পোয়্যাঁত কুর্ত ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি জাজি দাঁ ল্য মেত্রো ছবিতে অভিনয় করেন। জর্জ ফ্রঁজু'র তেরেস দেকেরোয়া (১৯৬২) ও তেওফিল গোতিয়ে'র ল্য কাপিত্যাঁ ফ্রাকাস ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন। ট্রেভার্স, জেমস (১ জানুয়ারি ২০০৬)। "Biography and filmography of Philippe Noiret"। ফিল্মস দ্য ফ্রান্স (ইংরেজি ভাষায়)। ৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৮।  বার্গান, রোনাল্ড (২৫ নভেম্বর ২০০৬)। "Obituary: Philippe Noiret"। দ্য গার্ডিয়ান (ইংরেজি ভাষায়)। সংগ্রহের তারিখ ১ অক্টোবর ২০১৮।  "Philippe Noiret Biography (1930-)"। ফিল্ম রেফারেন্স। সংগ্রহের তারিখ ১ অক্টোবর ২০১৮।  উইকিমিডিয়া কমন্সে ফিলিপ নোয়ারে সংক্রান্ত মিডিয়া রয়েছে। ইন্টারনেট মুভি ডেটাবেজে ফিলিপ নোয়ারে  (ইংরেজি) ফাইন্ড এ গ্রেইভে ফিলিপ নোয়ারে  (ইংরেজি)